google/wiki40b huggingface dataset:
Εύζωνες

Ιστορία

Η ιστορία των ευζωνικών ταγμάτων (αργότερα συνταγμάτων) ξεκινά το 1867, με την ίδρυση τεσσάρων ταγμάτων, καθένα από τα οποία διέθετε οργανική δύναμη τεσσάρων λόχων. Κεντρική τους αποστολή ήταν η φύλαξη της μεθορίου. Το 1868 προστέθηκε σε κάθε τάγμα ευζώνων και πέμπτος λόχος. Η αρχική σύνθεση αυτών των ταγμάτων αποτελούνταν από εθελοντές, υπαξιωματικούς ή οπλίτες, οι οποίοι συνήθως κατάγονταν από ορεινές περιοχές.
Η ένδοξη δράση των ευζωνικών ταγμάτων κατά τη διάρκεια των Βαλκανικών Πολέμων υπήρξε καταλυτική με αποτέλεσμα οι εύζωνες να λάβουν στη συνείδηση του ελληνικού λαού την εικόνα ηρώων. Έντονη δράση είχαν τα ευζωνικά τάγματα και κατά τη διάρκεια των υπόλοιπων ένοπλων συγκρούσεων του 20ού αιώνα στις οποίες είχε εμπλακεί ο ελληνικός στρατός (Μικρασιατική Εκστρατεία, Πρώτος και Δεύτερος Παγκόσμιος Πόλεμος).
Από το 1914, ως ιδιαίτερη μονάδα ευζώνων συγκροτείται η Ανακτορική Φρουρά. Ο τίτλος της έχει μετατραπεί αρκετές φορές από τότε (Φρουρά Σημαίας, Φρουρά Μνημείου Αγνώστου Στρατιώτη, Βασιλική Φρουρά, Προεδρική Φρουρά). Η σημερινή της ονομασία είναι «Προεδρική Φρουρά», η οποία της αποδόθηκε το 1974, μετά τη κατάρρευση της δικτατορίας Παπαδόπουλου.
Ιδιαίτερα ξεχωριστή θέση στην ιστορία των ευζωνικών ταγμάτων κατέχει το 5/42 Σύνταγμα Ευζώνων, κυρίως λόγω της δράσης του κατά τη διάρκεια της Μικρασιατικής Εκστρατείας. Πέρα από την αποτελεσματικότητά του κατά τη διάρκεια των πρώτων στρατιωτικών επιχειρήσεων, το σύνταγμα αυτό απέκτησε φήμη για τη δράση του μετά την κατάρρευση του ελληνικού μετώπου και την αποσύνθεση του ελληνικού στρατού, τον Αύγουστο του 1922). Πιο συγκεκριμένα, κάτω από την καθοδήγηση του διοικητή του Νικόλαου Πλαστήρα, το 5/42 Σύνταγμα Ευζώνων έφτασε απολύτως συντεταγμένο στον Τσεσμέ, από όπου και διαπεραιώθηκε στο νησί της Χίου.
Ο συνταγματάρχης Δημήτριος Ψαρρός οργάνωσε το 5/42 Σύνταγμα το 1942 για να εναντιωθεί στον φασίστα κατακτητή. Έδωσε πολλές ηρωικές μάχες στα βουνά της Στερεάς Ελλάδος εναντίον του κατακτητή και το Σύνταγμα για ακόμη μια φορά έγινε το «Ασκέρι του Διαβόλου».
Οικογένεια Ρούζβελτ

Οικογενειακό όνομα

Το όνομα Ρούζβελτ προέρχεται από το Ολλανδικό 'van Rosevelt,' ή 'van Rosenvelt' που σημαίνει "χωράφι με τριαντάφυλλα".

Ιστορική εξέλιξη

Γενάρχης της οικογένειας στις ΗΠΑ θεωρείται ο Ολλανδικής καταγωγής Claes van Rosevelt, ο οποίος έφτασε στη Νέα Υόρκη το 1649. Το 1652 αγόρασε από τον Lambert van Valckenburgh μια φάρμα, στην οποία σήμερα έχει κατασκευαστεί το Empire State Building. Σύντομα οι απόγονοι του θα διακρίνονταν στην πολιτική και στη βιομηχανία.
Μετά τον 18ο αιώνα η οικογένεια Ρούζβελτ χωρίστηκε σε δύο κλάδους, οι οποίοι πήραν τα ονόματά τους από τις περιοχές της Νέας Υόρκης που διέμεναν. Τους Oyster Bay Roosevelts και τους Hyde Park Roosevelts. Οι πρώτοι ήταν οπαδοί του δημοκρατικού κόμματος και οι δεύτεροι του ρεπουμπλικανού. Παρά τις όποιες πολιτικές διαφορές οι δύο κλάδοι διατήρησαν στενές σχέσεις μεταξύ τους, οι οποίες και επισφραγίστηκαν με τον γάμο της Έλινορ Ρούζβελτ, του κλάδου του Oyster Bay, και του Φραγκλίνου Ρούζβελτ, του κλάδου του Hyde Park.
Από την οικογένεια διακρίθηκαν οι Θεόδωρος και Φραγκλίνος Ρούζβελτ, πρόεδροι των Ηνωμένων Πολιτειών και η Έλινορ Ρούζβελτ, πρώτη κυρία των Ηνωμένων Πολιτειών. Η οικογένεια διατηρούσε και οικόσημο, το οποίο πιθανόν χρησιμοποιήθηκε για πρώτη φορά από τον Νίκολα Ρούζβελτ, γιου του Claes van Rosevelt.
Οι Ρούζβελτ αν και ήταν από τους πρώτους κατοίκους της Νέας Υόρκης σύντομα μετακόμισαν από το Μανχάτταν. Ο ένας κλάδος εγκαταστάθηκε στο Hyde Park, όπου βρίσκεται ακόμα και σήμερα το σπίτι του Φραγκίνου Ρούζβελτ και ο άλλος στο Sagamore Hill στο Oyster Bay, αν και αρχικά το επισκεπτόταν μόνο τα καλοκαίρια, όπου το σπίτι της οικογένειας διατηρείται ακόμα. Επίσης τα μέλη της οικογένειας Ρούζβελτ διατηρούσαν και σπίτι στο Skaneateles της Νέας Υόρκης, στο οποίο είχε εγκατασταθεί ο Νίκολα Ρούζβελτ το 1839.
Τα μέλη της συνδέθηκαν συγγενικά με σημαντικές οικογένειες της Αμερικής όπως οι Ντελάνο, Άστορ, Λονγκουορθ, Άλσοπ, Μπούλοκ κ.α.

Γενεαλογικό δέντρο

Το παρακάτω γενεαλογικό δέντρο δείχνει τη συγγενική σχέση μεταξύ Φραγκλίνου και Θεόδωρου Ρούζβελτ.
Χουάντερσον

Βραζιλία

Ο Χουάντερσον ξεκίνησε την καριέρα του με την Ιράτι το 2004. Από τότε και ύστερα μετακινούταν σε διαφορετική ομάδα, σχεδόν ετησίως, αγωνιζόμενος για τις: Γκουαρανί, XV de Jaú, Ρόμα Απουρακάνα, Ατλέτικο Γκοϊανιένσε, Φρανκάνα , Αραγκουαΐνα και Γκοϊανέσια.

Ευρώπη

Στις 8 Ιουνίου 2011, υπέγραψε στην πορτογαλική ομάδα Ρίο Άβε.  Αφού ήταν αναπληρωματικός στους πρώτους αγώνες της σεζόν, τελικά έκανε το ντεμπούτο του σε αγώνα της πέμπτης αγωνιστικής εναντίον της Λεϊρία.   
Στις 25 Σεπτεμβρίου 2012, υπέγραψε στον Ηρακλή, που συμμετείχε στη Φούτμπολιγκ.  Έκανε το ντεμπούτο του για το σύλλογο στις 12 Νοεμβρίου 2012, σε έναν αγώνα εναντίον του Απόλλωνα Σμύρνης.  Μετά από μια σειρά καλών επιδόσεων, υπέγραψε επέκταση του συμβολαίου του με το σύλλογο μέχρι τις 30 Ιουνίου 2016.   
Μετά από πέντε χρόνια στον Ηρακλή, στις 5 Σεπτεμβρίου 2017, ο Απόλλων Σμύρνης ανακοίνωσε επίσημα την μεταγραφή του έμπειρου Βραζιλιανού τερματοφύλακα, μέχρι το τέλος της σεζόν 2017-18.
Πάνος Γερμανός

Βιογραφία

Ο Γερμανός κατάγεται από τις Μηλιές του νομού Ηλείας. Εισήλθε στον εργασιακό χώρο σε νεαρή ηλικία, συνεχίζοντας παράλληλα τις σπουδές του. Αποφοίτησε από το Οικονομικό Τμήμα της Νομικής Αθηνών.
Στις 22 Σεπτεμβρίου 2015 παραπέμφθηκε με βούλευμα του Συμβουλίου Εφετών σε δίκη, μαζί με άλλους φερόμενους ως εμπλεκόμενους, για την υπόθεση των παράνομων χρημάτων που διακινήθηκαν από την υλοποίηση εξοπλιστικών προγραμμάτων επί υπουργίας Άκη Τσοχατζόπουλου. Το Συμβούλιο Εφετών αποδέχθηκε αντίστοιχη πρόταση της εισαγγελέως Εφετών Ευγενίας Κυβέλου.

Multirama

Τα Multirama είναι αλυσίδα καταστημάτων που ιδρύθηκε το 1996 με το πρώτο εξειδικευμένο Δίκτυο Καταστημάτων Πληροφορικής που παρουσιάστηκε στην ελληνική αγορά.

Getitnow

Το Getitnow λειτουργεί από τον Σεπτέμβριο του 2010. Περιλαμβάνει και το MeAndHome, το οποίο διαθέτει είδη άθλησης, κουζίνας, επίπλων και προσωπικής φροντίδας.

Westnet

Η Westnet ιδρύθηκε το 2005 και είναι διανομέας προϊόντων εταιρειών πληροφορικής και τεχνολογίας, μεταξύ των οποίων οι Asus, HP, Lenovo, LG, Philips και Samsung.

Συστήματα Sunlight

Η Συστήματα Sunlight διαθέτει πολυετή διεθνή παρουσία στον τομέα αποθήκευσης ενέργειας, έχοντας εξειδίκευση στο σχεδιασμό, την παραγωγή και τη διάθεση μπαταριών για βιομηχανικές, προηγμένες και καταναλωτικές εφαρμογές. Διανύοντας την τρίτη δεκαετία λειτουργίας της, συγκαταλέγεται πλέον μεταξύ των κορυφαίων παραγωγών προϊόντων και συστημάτων ενέργειας στον κόσμο. Η εταιρεία εξάγει σήμερα το 98% της παραγωγής της παγκοσμίως, διατηρεί ενεργό πελατολόγιο σε περισσότερες από 100 χώρες, ενώ απασχολεί συνολικά 600 εργαζόμενους σε Ελλάδα και εξωτερικό.

Play

Η Play δραστηριοποιείται στην πολωνική αγορά κινητής τηλεφωνίας από το 2007 και διαθέτει 1.000 καταστήματα.
Αντρέα Λουκέσι

Βιογραφία

Στην ηλικία των 15 μετακόμισε στη Βενετία, όπου μελέτησε με τους καλύτερους μουσικούς και έγινε γρήγορα γνωστός για τις ικανότητές του στο εκκλησιαστικό όργανο, το τσέμπαλο και τη σύνθεση.
Το 1771 προσκλήθηκε στη Βόννη από τον Αρχιεπίσκοπο της Κολωνίας. Από το 1774 έως το 1794 ήταν Kapellmeister (αρχιμουσικός) στην Αυλή της Βόννης, όπου φέρεται ότι είχε ως μαθητή τον νεαρό Λούντβιχ βαν Μπετόβεν.
Σύνθεσε κωμικές και δραματικές όπερες, οργανική και εκκλησιαστική μουσική, καντάτες, κοντσέρτα, συμφωνίες, σονάτες για το όργανο, για το τσέμπαλο και το βιολί, λειτουργίες, κ.λπ. Ένα μεγάλο μέρος των συνθέσεών του έχει χαθεί, ωστόσο σε πρόσφατες μελέτες ο Giorgio Taboga ισχυρίζεται ότι ο Λουκέσι ήταν ο πραγματικός συνθέτης των σημαντικότερων συμφωνιών των Χάυντν και Μότσαρτ, οι οποίοι αγόραζαν συνθέσεις του ιταλού συνθέτη για να τις παρουσιάσουν ως δικές τους, καθώς και μερικών πρώιμων έργων του Μπετόβεν, όπως είναι τα τρία κουαρτέτα για πιάνο και έγχορδα WoO36 και οι Καντάτες για τους Αυτοκράτορες Ιωσήφ τον 2ο και Λεοπόλδο τον 2ο.  
Οι ισχυρισμοί του Taboga ότι ο Λουκέσι είναι ο δημιουργός του βιενέζικου κλασικισμού συναντούν ελάχιστη υποστήριξη και δε συζητούνται σοβαρά από την επιστημονική κοινότητα των μουσικολόγων.
Φασιανοί

Οι Φασιανοί ήταν αρχαίος λαός της Μικράς Ασίας που ζούσαν στην περιοχή του Πόντου κοντά στον Φάση ποταμό. Η χώρα τους συνόρευε με τις χώρες των Χαλύβων και των Τάοχων.
Ο Ξενοφών αναφέρει τους Φασιανούς κατά την κάθοδο των μυρίων όταν και τους αντιμετώπισε σε μάχη μαζί με τους Τάοχους και τους Χάλυβες. Σύμφωνα με τον Ιπποκράτη οι άντρες είχαν μεγάλο ανάστημα, δυνατή φωνή και στις αρθρώσεις τους ήταν ορατές οι φλέβες τους δίνοντας την εντύπωση ότι έπασχαν από Ίκτερο.
Η ονομασία διατηρείται ακόμα και σήμερα σε τοπωνύμια στη Γεωργία και την Τουρκία.
Μονζά Ροϊντεφό

Καριέρα

Γεννήθηκε το 1965  και είναι γιος του Μονζά Ζαόνα, επίσης πολιτικού της Μαδαγασκάρης. Το 2006 διεκδίκησε το προεδρικό αξίωμα και ήρθε τελευταίος με μόλις 21 ψήφους στις εκλογές που διεξήχθησαν στις 3 Δεκεμβρίου του 2006. Ωστόσο, την περίοδο εκείνη είχε αναπτύξει επιτυχημένη επιχειρηματική δραστηριότητα.

Πρωθυπουργός

Στις 7 Φεβρουαρίου του 2009, ο Ραζοελίνα διόρισε σκιώδη πρωθυπουργό τον Ροϊντεφό, υπό προσωρινή αρχή. Την ίδια ημέρα περί τους 50 ανθρώπους σκοτώθηκαν από πυροβολισμούς του στρατού, κατά τις ταραχές του 2009. Ο Ροϊντεφό, o οποίος κατηγόρησε για το "έγκλημα" της 7ης Φεβρουαρίου τον πρόεδρο Ραβαλομανάνα ανακοίνωσε το διορισμό 4 υπουργών για την προσωρινή του κυβέρνηση και δήλωσε ότι οι υπόλοιποι θα διορίζονταν ως το τέλος της εβδομάδας Ο Ραζοελίνα υποσχέθηκε τη συνέχιση του αγώνα σε διαδήλωση στις 17 Φεβρουαρίου και την ίδια ημέρα έγιναν καθιστικές διαμαρτυρίες από υποστηρικτές της αντιπολίτευσης κοντά σε σημαντικά υπουργεία. Εκ μέρους της κυβέρνησης, ο υπουργός Άμυνας Ραναϊβονιαρίβο προσκάλεσε τον Ροϊντεφό σε συνομιλίες. Στις 14 Μαρτίου του 2009, στον απόηχο της ανταρσίας το στρατού εναντίον του προέδρου Μαρκ Ραβαλομανάνα, ο ίδιος ο Ροϊντεφό ανακοίνωσε την ανατροπή του Ραβαλομανάνα και την ανάληψη της εξουσίας από τον Ραζοελίνα, με την εντολή να διεξαγάγει εκλογές εντός 24 μηνών. 
Έπειτα από τη συμφωνία για σχηματισμό κυβέρνησης συνεργασίας, απολύθηκε από τον πρόεδρο Ραζοελινά στις 10 Οκτωβρίου 2009 και νέος πρωθυπουργός διορίστηκε το πρόσωπο κοινής αποδοχής, Εζέν Μανγκαλαζά. Ο Ροϊντεφό προσέφυγε στο Συμβούλιο του Κράτους στις 12 Οκτωβρίου 2009, απαιτώντας την ακύρωση του διατάγματος με το οποίο διορίστηκε ο Μανγκαλαζά, ισχυριζόμενος ότι η διαδικασία παρουσίαζε σφάλματα και ότι οι ηγέτες των παρατάξεων χρειαζόταν να υπογράψουν τη συμφωνία με σκοπό την κύρωσή της. Στις 15 Οκτωβρίου η ισχύς του διατάγματος ανεστάλη από το Συμβούλιο ωστόσο λίγες ημέρες αργότερα το τελευταίο αρνήθηκε να ακυρώσει το διορισμό στην τελεσίδική του απόφαση που εκδόθηκε στις 22 Οκτωβρίου 2009.
Ουμβέρτος του Χοεντσόλερν

Βιογραφία

Είναι ο πρωτότοκος γιος του Ιωάννη-Γεωργίου πρίγκιπα (ως προς τον τίτλο μόνο) του Χοεντσόλερν και της Μπιργκίττας των Μπερναντότ, κόρης του Γουσταύου-Αδόλφου δούκα του Βέστερμποττεν της Σουηδίας.
Ρόμαν Σβιατοσλάβιτς

Βιογραφία

Ήταν γιος τού Σβιατοσλάβ Β΄ πρίγκιπα τού Τσέρνιγοβ, Βλαντίμιρ, Κιέβου και της Κιλικίγιας (Καικιλίας). Το αρχικό όνομά του ήταν Μπόρις από τον θείο τού πατέρα του άγιο Μπόρις και βαπτίσθηκε Ρόμαν.
Σύμφωνα με τον ιστορικό Μάρτιν Ντίμνικ, διαδέχθηκε τον αδελφό του Ολέγκ Α΄ του Τσέρνιγοβ, ο οποίος μετακινήθηκε στο Βλαντίμιρ, όταν ο πατέρας τους έγινε μεγάλος πρίγκιπας τού Κιέβου το 1073. Δεν τον αναφέρουν οι πηγές ακόμη ως ηγεμόνα τού Τμουταρακάν.
Δεν αναφέρεται από πηγές ότι νυμφεύτηκε ή ότι είχε απογόνους. Η έκθεση των εκστρατειών τού Ιγκόρ τον αναφέρει ως "τον όμορφο Ρόμαν, γιο τού Σβιατοσλάβ".
Γκρούντε

Γεωγραφία

Η ενότητα αυτή είναι κενή, ανεπαρκώς ανεπτυγμένη ή ανολοκλήρωτη. Η βοήθειά σας είναι καλοδεχούμενη!

Ιστορία

Η ενότητα αυτή είναι κενή, ανεπαρκώς ανεπτυγμένη ή ανολοκλήρωτη. Η βοήθειά σας είναι καλοδεχούμενη!

Θρησκεία

Η ενότητα αυτή είναι κενή, ανεπαρκώς ανεπτυγμένη ή ανολοκλήρωτη. Η βοήθειά σας είναι καλοδεχούμενη!

Πολιτισμός

Η ενότητα αυτή είναι κενή, ανεπαρκώς ανεπτυγμένη ή ανολοκλήρωτη. Η βοήθειά σας είναι καλοδεχούμενη!

Αθλητισμός

Το Γκρούντε διαθέτει ποδοσφαιρική ομάδα, την ΝΚ Γκρούντε. Η ομάδα της ΝΚ Ντρίνοβτσι εδρεύει εντός του δήμου, εντός του οικισμού του Ντρίνοβτσι.

Εκπαίδευση

Η ενότητα αυτή είναι κενή, ανεπαρκώς ανεπτυγμένη ή ανολοκλήρωτη. Η βοήθειά σας είναι καλοδεχούμενη!

Οικονομία

Η ενότητα αυτή είναι κενή, ανεπαρκώς ανεπτυγμένη ή ανολοκλήρωτη. Η βοήθειά σας είναι καλοδεχούμενη!

Πρόσωπα

Το Γκρούντε αποτελεί γενέτειρα του χαϊδούκου Αντρίγιτσα Σίμιτς, του ποιητή Άντουν Μπράνκο Σίμιτς, των ποδοσφαιριστών Ζβόνιμιρ Μπόμπαν και Ντάριο Σίμιτς, καθώς και του πολιτικού Μίλαν Μπάντιτς, Δημάρχου του Ζάγκρεμπ, της πρωτεύουσας της Κροατίας.
Ηχείο

Ιστορία και Εξέλιξη

Το πρώτο μεγάφωνο ήταν ενσωματωμένο στο τηλέφωνο που επινόησε το 1861 ο Philipp Reis και αποτελούνταν από μία βελόνα πλεξίματος περιτυλιγμένη με χάλκινο σύρμα, η οποία προκαλούσε ταλάντωση σε ένα ξύλινο κουτί. Το 1874, ο Ernst Werner von Siemens κατέθεσε αίτηση διπλώματος ευρεσιτεχνίας για το πρώτο ηλεκτροδυναμικό μεγάφωνο, στο οποίο ένα χάλκινο πηνίο προκαλούσε την κίνηση μιας μεμβράνης. Το 1925, οι Αμερικανοί Chester Rice και Edward Kellogg ανέπτυξαν το ηλεκτροδυναμικό μεγάφωνο, στη μορφή που χρησιμοποιείται μέχρι σήμερα.

Ευαισθησία ηχείων

Τα ηχεία χωρίζονται από άποψη ευαισθησίας (sensitivity) σε χαμηλής και υψηλής ευαισθησίας. Το όριο μεταξύ των δύο αυτών κατηγοριών δεν είναι αυστηρά καθορισμένο, αλλά γενικά θεωρείται η τιμή των 90 dB/w/m. Η ευαισθησία ορίζεται ως η ακουστική ένταση σε dΒ που παράγει ένα ηχείο σε απόσταση 1 μέτρου, όταν το τροφοδοτήσουμε με ηλεκτρική ισχύ 1W rms. Επομένως, κατά κάποιο τρόπο εκφράζει το βαθμό απόδοσης του ηχείου, δηλαδή κατά πόσο αποδοτικά μετατρέπει τη λαμβανόμενη ηλεκτρική ενέργεια σε ακουστική. Μεταξύ δύο διαφορετικών ηχείων, αυτό με την υψηλότερη ευαισθησία (dB) "κανονικά" αναπαράγει υψηλότερη ηχητική στάθμη ceteris paribus. Πρακτικά όμως, η παρεχόμενη τιμή ευαισθησίας από τους κατασκευαστές ηχείων μπορεί να είναι αρκετά παραπλανητική, καθόσον αυτή συνήθως αναφέρεται μόνο στη συχνότητα του 1 kHz, ενώ δεν παρέχονται τιμές π.χ. στις πολύ χαμηλές συχνότητες στις οποίες υπάρχει και η μεγαλύτερη δυσκολία ορθής αναπαραγωγής.
Μήνυσις

Η Μήνυσις ήταν η καταγγελία που γινόταν σε περιπτώσεις προδοσίας και υπόνοιας για την ανατροπή του δημοκρατικού πολιτεύματος και σκοπό είχε να αποκαλυφτεί το έγκλημα πριν την εκτέλεσή του. Κάθε άτομο, άνδρας ή γυναίκα, ελεύθερος ή δούλος, Αθηναίος ή ξένος, μπορούσε να παρουσιαστεί στη βουλή ή στην εκκλησία του δήμου και να αποκαλύψει το όνομα κάποιου προδότη ή υπονομευτή του πολιτεύματος. Στη συνέχεια τα όργανα αυτά αποφάσιζαν πως θα δράσουν, χωρίς ο πληροφοριοδότης να είναι αναγκασμένος να βρεθεί σε θέση κατηγόρου. Όσο για τη σύσταση εξεταστικής των πραγμάτων επιτροπής, όπως λέμε σήμερα, ήταν μέτρο που κινητοποιούνταν σε έκτακτες περιπτώσεις· το πιο γνωστό παράδειγμα είναι η περίπτωση του 415 π.Χ.. οπότε βρέθηκαν ακρωτηριασμένα τα αγάλματα (οδοδείκτες) του Ερμή.
Δεξαμενή καθαρμών

"Δεξαμενές καθαρμών" έχουν ονομαστεί από τους αρχαιολόγους υπόγειοι τελετουργικοί χώροι που υπήρχαν στα Μινωικά ανάκτορα καθώς και σε δημόσια κτίρια της ίδιας περιόδου σε άλλες περιοχές, όπως στην Ξεστή 3 του προϊστορικού οικισμού του Ακρωτηρίου της Σαντορίνης. Η χρήση τους δεν είναι ακόμα εξακριβωμένη.
Ελληνικό Μουσείο Πληροφορικής

Εκθέματα

Στο χώρο του μουσείου εκτίθεται μεγάλος αριθμός υπολογιστικών συστημάτων εταιρειών που έχουν εκλείψει ή και συνεχίζουν να υπάρχουν, όπως Sinclair, Commodore, Amstrad , Texas Instruments, Wang, Olivetti PC, Zenith, Casio, Compaq, Toshiba, Sharp, Apple, καθώς και λογισμικό και υλικό γι' αυτά, και παλαιές εκδόσεις του ειδικού περιοδικού τύπου.
Συνολικά η συλλογή του Ελληνικού Μουσείου Πληροφορικής περιλαμβάνει πάνω από 4.700 εκθέματα τα οποία έχουν περιέλθει στο Μουσείο ως δωρεές. Ο αριθμός των δωρητών ξεπερνά τους 270.

Νομική υπόσταση Μουσείου

Το Μουσείο βρίσκεται υπό την νομική σκέπη ενός μη κερδοσκοπικού οργανισμού με την επωνυμία "Ελληνικό Μουσείο Πληροφορικής", ο οποίος είναι επίσημα εγκεκριμένος από το Πρωτοδικείο Αθηνών (Α.Κ. 1428/2012). 
Το προηγούμενο νομικό πλαίσιο βασιζόταν στο καταστατικό για την δημιουργία ιδρύματος με την επωνυμία "Ίδρυμα Πληροφορικής", το οποίο τελούσε υπό την έγκριση ( Α.Π. 1075297 30.07.2009) της Διεύθυνσης Εθνικών Κληροδοτημάτων του Υπουργείου Οικονομικών.
Κόρδα Καρδίτσας

Γεωγραφία - Αξιοθέατα

Η Κόρδα βρίσκεται νότια του Πηνειού ποταμού, στα βόρεια όρια του νομού με το νομό Τρικάλων. Απέχει 14 χλμ. ΒΔ. από τον Παλαμά, 27 χλμ. Β.-ΒΑ. από την Καρδίτσα και 25 χλμ. Α. από τα Τρίκαλα. Το εκκλησάκι του Αγίου Αθανασίου στο κέντρο του χωριού, πίσω από τον καινούριο ενοριακό ναό, είναι το σημαντικότερο αξιοθέατό του και από το 2000 έχει χαρακτηριστεί ως ιστορικό διατηρητέο μνημείο. Πρόκειται για μονόχωρο ναό ο οποίος είναι καμαροσκέπαστος και έχει ιερό με ημικυκλική αψίδα. Στη στέγη του ανοίγονται από τρεις φωτιστικοί φεγγίτες για κάθε πλευρά. Το εσωτερικό διακοσμείται με τοιχογραφίες. που με βάση την τεχνοτροπία τους χρονολογούνται τέλη του 17ου με αρχές του 18ου αι. Στο παλιό τέμπλο διασώζεται η επιγραφή 1730, που πιθανότατα δηλώνει το έτος κατασκευής του.

Διοικητικά

Ως οικισμός αναφέρεται επίσημα το 1883 στο ΦΕΚ 126Α-02/04/1883 με το όνομα αυτό να προσαρτάται στον τότε δήμο Σιλάνων που ανήκε στο νομό Τρικάλων. Το 1944 με το ΦΕΚ 82Α-13/04/1944 αποσπάται από το νομό Τρικκάλων και υπάγεται στο νομό Καρδίτσης. Σύμφωνα με το σχέδιο Καλλικράτης, μαζί με τη Μαραθέα αποτελούν την τοπική κοινότητα Μαραθέας που υπάγεται στη δημοτική κοινότητα Σελλάνων του δήμου Παλαμά και σύμφωνα με την απογραφή 2011 έχει πληθυσμό 246 κατοίκους.
Στρατηγίς Βελεγράδας

Η Στρατηγίς Βελεγράδας, ήταν διοικητική διαίρεση, μικρό συνοριακό Θέμα, της Βυζαντινής Αυτοκρατορίας στην σημερινή Σερβία με πρωτεύουσα την Βελεγράδα, το σημερινό Βελιγράδι. 
Δημιουργήθηκε το 1096 με διορισμό στρατηγού στο κάστρο της πόλης και αποτελούσε τμήμα του μεγαλύτερου Θέματος Βουλγαρίας.
1774 Κουλίκοφ

Φυσικά χαρακτηριστικά

Τα φυσικά χαρακτηριστικά του Κουλίκοφ είναι άγνωστα.
Ίσιντορ Κάουφμαν

Βιογραφία

Ο Ίσιντορ Κάουφμαν γεννήθηκε στο Αράντ του Βασιλείου της Ουγγαρίας (σήμερα τμήμα της Ρουμανίας) στις 23 Μαρτίου του 1853. Αρχικά εργάστηκε ως έμπορας και κατάφερε να εκπληρώσει το όνειρο του να γίνει ζωγράφος αργότερα στην ζωή του.
Το 1875, πήγε στη Βουδαπέστη, όπου παρέμεινε για ένα χρόνο. Το 1876, έφυγε για τη Βιέννη, αλλά αφού να εισαχθεί στην Ακαδημία Καλών Τεχνών εκεί, έγινε μαθητής του ζωγράφου Ματέους Γιόζεφ Άιγκνερ. Στη συνέχεια πήγε στην σχολή ζωγραφικής (Malerschule) της Ακαδημίας της Βιέννης, και αργότερα έγινε αποκλειστικός μαθητής του καθηγητή Τρένκβαλτ.
Ένας από τους πιο πετυχημένους μαθητές του ήταν ο Λαζάρ Κρέστιν (Lazar Krestin).
Πριγκιπάτο της Ζέτας

Γεωγραφία

Η περιοχή της Ζέτας αντιπροσώπευε σε μεγάλο βαθμό το σημερινό Μαυροβούνιο, ενώ ανά χρονικές περιόδους περιελάμβανε και εδαφικές περιοχές στα βόρεια της σημερινής Αλβανίας. Μια μορφή διοικητικής διαίρεσης του πριγκιπάτου ήταν ο διαχωρισμός σε Άνω Ζέτα (τις ορεινές περιοχές στα βόρεια της Ποντγκόριτσα) και Κάτω Ζέτα (τις παραθαλάσσιες περιοχές και την περιοχή γύρω από την λίμνη Σκόδρα).

Ιστορία

Η Ζέτα υφίστατο ως πριγκιπάτο κατά τον 10ο αιώνα (Ντούκλια ή Διοκλιτεία) υπό τη διακυβέρνηση της δυναστείας των Βογισλάβιεβιτς. Από το 1077, εξελίχθηκε σε βασίλειο υπό τον Κωνσταντίν Μποντίν, προτού, κατά τον 12ο αιώνα, επανέλθει ως πριγκιπάτο υπό την εξουσία του Οίκου των Νεμάνια. Αρχικά, υπό βουλγάρικη επιρροή, και στη συνέχεια υπό βυζαντινή, η Ζέτα κατόρθωσε να αποκτήσει υπό τον Κωνσταντίνο Μποντίν, έναν σχετικό βαθμό αυτονομίας, ωστόσο, το 1185 ενώθηκε με το κρατίδιο του Ράσιεν των Νεμάνια. Από το 1280 ως το 1314 επικεφαλής του πριγκιπάτου ήταν η Ελένη του Ανζού. Από το 1360 ως το 1421, μετά την κατάρρευση της Σερβικής Αυτοκρατορίας, η Ζέτα πέρασε υπό τον έλεγχο του τοπικού αρχοντικού οίκου των Μπαλχιδών, με τη Σκόδρα να επιλέγεται ως η νέα πρωτεύουσα του κράτους. Κατά τον 15ο αιώνα, Σέρβοι, Βενετοί και Οθωμανοί αναμετρήθηκαν για την κυριαρχία στην περιοχή της Ζέτας, με τη συμμετοχή των τοπικών δυναστειών των Μπαλχιδών και Τσερνόγιεβιτς στην αντιπαράθεση αυτή. Το 1499, οι Οθωμανοί προσάρτησαν οριστικά την περιοχή.
Σαλομόν Καλού

Καριέρα

Ξεκίνησε να αγωνίζεται επαγγελματικά το 2003 στη Φέγενορντ. Το 2006 υπέγραψε στην Τσέλσι, με την οποία κέρδισε ένα πρωτάθλημα (2009-2010), τέσσερα Κύπελλα (2006–07, 2008–09, 2009–10 και 2011–12), ένα Λιγκ Καπ Αγγλίας (2006–07) και ένα Κομιούνιτι Σιλντ (2009). Επίσης, κατέκτησε ένα Τσάμπιονς Λιγκ (2011–12) και έφτασε άλλη μία φορά στον τελικό (2007–2008). To 2012 υπέγραψε στη Λιλ, όπου έμεινε για δύο χρόνια. Από τον Αύγουστο του 2014 είναι παίκτης της Χέρτα Βερολίνου.
Στην εθνική ομάδα ξεκίνησε να αγωνίζεται το 2007. Έπαιξε στα Μουντιάλ του 2010 και του 2014. Επίσης, συμμετείχε στο Κύπελλο Εθνών Αφρικής του 2015 κατακτώντας το τρόπαιο. Το 2017 ανακοίνωσε πως σταματά να αγωνίζεται με την εθνική ομάδα.
Βάλλε Καστελλάνα

Η Βάλλε Καστελλάνα (Valle Castellana) είναι ιταλικό ημιορεινό χωριό και ομώνυμη κοινοτική περιφέρεια της επαρχίας Τεράμο στο νομό των Αβρουζίων, ή Αμπρούτσο, στην κεντρική Ιταλία. Βρίσκεται σε υψόμετρο 625 μέτρα με πληθυσμό 1100 κατοίκους, ενώ προπολεμικά αριθμούσε 4.000 αποτελώντας κωμόπολη. Πολιούχος αυτής είναι η Παναγία η Ευαγγελίστρια. Το όνομα σημαίνει κοιλάδα του Καστελάνου, από τον ομώνυμο παρακείμενο ποταμό που αποτελεί παραπόταμο του Τρόντου πριν εκβάλει στην Αδριατική.
Η περιοχή της Βάλλε Καστελλάνα συνολικής έκτασης περίπου τα 135 τ.χλμ. μαζί με την περιοχή της Μοντάνα ντέι Φιόρι αποτελούσε το βόρειο τμήμα του άλλοτε Βασιλείου της Νάπολης. Σήμερα στην περιοχή αυτή υφίσταται το σπουδαίο εθνικό πάρκο Γκραν Σάσσο ε Μόντι ντε λα Λάγκα
Λένα Παπαληγούρα

Καριέρα

Το τηλεοπτικό της ντεμπούτο έγινε το 2007, μέσα από μικρές συμμετοχές στις σειρές «Τυφλόμυγα» και «Ιστορίες Μυστηρίου». Τη σεζόν 2008-2009 πρωταγωνίστησε στην νεανική σειρά του Alpha TV, «Γ4» μαζί με τους Μυριέλλα Κουρεντή, Παναγιώτη Εξαρχέα, Γιώργο Σπάνια, Κατερίνα Μισιχρόνη, Στέφανο Μουαγκιέ, Δημήτρη Πασσά και Μαρίνα Σάττι ενώ το 2010, έλαβε μέρος σε ένα επεισόδιο της δραματικής σειράς «3ος Νόμος» όπου και συνεργάστηκε για πρώτη φορά με τον σκηνοθέτη Πάνο Κοκκινόπουλο, με τον οποίο διατηρούσε για 5 χρόνια σχέση. Το 2015, ξανασυνεργάστηκε με τον Κοκκινόπουλο για τη σειρά «10η εντολή» και έγραψαν μαζί και το σενάριο ενός επεισοδίου.
Όσον αφορά το θέατρο, συμμετείχε σε παραστάσεις όσο ακόμα ήταν φοιτήτρια αλλά η πρώτη της γνωστή δουλειά, έγινε το 2009, με την παράσταση «Ο βασιλιάς πεθαίνει». Το 2010, πρωταγωνίστησε στο «Γλυκό πουλί της νιότης», το 2011 στις «Πυρκαγιές», το 2012 στις παραστάσεις «Ιφιγένεια εν Αυλίδι» και «Η Αυλή των Θαυμάτων», το 2014 στις Τρωάδες, το 2015 στον «Ματωμένο Γάμο», στην «Κατερίνα» και στους «Αδελφούς Καραμάζωφ» και το 2016 στη θεατρική παράσταση «Τρεις αδελφές» και στην Λυσιστράτη στα πλαίσια του 2ου Φεστιβάλ Θεάτρου Δάσους. Το 2013 έλαβε το βραβείο Μελίνα Μερκούρη.
Κινηματογραφικά έχει συμμετάσχει σε τέσσερις ταινίες: «Πεθαίνοντας στην Αθήνα» (2006), «Οι σκλάβοι στα δεσμά τους» (2008), «Ο θάνατος που ονειρεύτηκα» και «ΠΑΝ.δη.ΜΙΑ».

Προσωπική ζωή

Είναι κόρη του πρώην υπουργού Δικαιοσύνης Αναστάσιου Παπαληγούρα και της Ζαϊρας Ράλλη-Παπαληγούρα, καθώς και εγγονή των πολιτικών Παναγή Παπαληγούρα και Γεωργίου Ράλλη.
Παντρεύτηκε τον πολιτικό μηχανικό Άκη Πάντο στις 29 Σεπτεμβρίου 2018 και απέκτησαν μαζί έναν γιο, που γεννήθηκε στις 22 Νοεμβρίου 2018.
Γρηγόρης Αχαΐας

Ιστορία

Στο χωριό έχει βρεθεί αρχαίο οικοδόμημα, πύργος των ελληνιστικών χρόνων. Αναφέρεται πρώτη φορά το 1700 στην ενετική απογραφή Γκριμάνι, όπως και στο βενετικό κτηματολόγιο της ίδιας εποχής που αναφέρεται σαν "Χωριό Γλιγόρι-Εφταπίττα", μαζί δηλαδή με τη γειτονική Επταπίττα. Αναφέρεται από την Γαλλική αποστολή του Μαιζών το 1830 με 6 οικογένειες. Σε απογραφή του 1879 είχε 215 κατοίκους, του 1951 είχε 201 και το 1981 είχε 150 κατοίκους.

Διοικητική εξέλιξη

Το 1835 αποτέλεσε οικισμό του τότε Δήμου Αιγιέων έως το 1912 που προσαρτήθηκε στην κοινότητα Τούμπας. Το 1946 έγινε ανεξάρτητη κοινότητα. Το 1960 στην κοινότητα αποσπάστηκε και το χωριό Επταπίττα. Από το 2010 μαζί με τη γειτονική Επταπίττα αποτελούν το Δημοτικό Διαμέρισμα Γρηγορίου του Δήμου Συμπολιτείας.